Edasi muutub  film pildikesteks Gainsbourg'i eluperioodidest, mille ta veetis erinevate naistega: kohustuslik Brigitte Bardot' osa, millele järgneb Jane Birkin, abielu ja lapsed, seejärel lahutus ja viimane naine, kellega tal on samuti laps. Tuleb mainida, et castinguga on kõvasti vaeva nähtud ja tulemused on päris rahuldavad. Näiteks Gainsbourg'i osa pakkus Sfar alguses tema tütrele Charlotte Gainsbourg'ile, kuid see plaan oli lõppkokkuvõttes siiski liiga ulmeline. Siis kaaluti Mathieu Amalrici, kuid tema oli jälle  liiga kuulus. Valituks osutunud Eric Elmosnino puhul olevat režissöörile meeldinud kõige enam see, et Elmosnino polnud Gainsbourg'iga tuttav, mistõttu see karakter teda lämmatama ei hakka.